turjo4nis/wikipedia-bn-dump-20250701 huggingface dataset:
ফকিরা (১৯৭৬-এর চলচ্চিত্র)

ফকিরা হচ্ছে ১৯৭৬ সালে মুক্তিপ্রাপ্ত একটি হিন্দি চলচ্চিত্র যেটি সি. পি. দীক্ষিত পরিচালনা করেন এবং প্রযোজনা করেন এন. এন. সিপ্পি। চলচ্চিত্রটিতে অভিনয় করেন শশী কাপুর, শাবানা আজমি, অসরানি, অরুণা ইরানি, ড্যানি ডেনজংপা, অসিত সেন, রমেশ দেব এবং মদন পুরি। চলচ্চিত্রটি বক্স অফিস হিট ছিলো। চলচ্চিত্রটির সঙ্গীত পরিচালনা করেছিলেন রবীন্দ্র জৈন।

গানের তালিকা
দিল মেঁ তুঝে বিঠাকে, কার লুঙ্গি ম্যাঁ বান্ধ আঁখেঁ - লতা মঙ্গেশকর
ফাকিরা চাল চালা চাল  - মহেন্দ্র কাপুর
তোতা ম্যানা কি কাহানি তো পুরানি হো গায়ি - লতা মঙ্গেশকর, কিশোর কুমার
অ্যাকেলে চাল রাহে হো, ফাকিরা চাল রে - হেমলতা
আধি সাচ্চি আধি ঝুঠি তেরি প্রেম কাহানি - মোহাম্মদ রফি, লতা মঙ্গেশকর
হাম তো ঝুক্কার সালাম কারতে হ্যায় - মহেন্দ্র কাপুর, কিশোর কুমার, আজিজ নাজান
ইয়ে মেরা জাদু, চোর হো ইয়া সাধু - আশা ভোঁসলে

পুরস্কার এবং মনোনয়ন
শ্রেষ্ঠ শিল্প নির্দেশনা বিভাগে ফিল্মফেয়ার পুরস্কার - এস. এস. সামেল
শ্রেষ্ঠ চিত্রগ্রহণ বিভাগে ফিল্মফেয়ার পুরস্কার - ফলি মিস্ত্রি
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার - মহেন্দ্র কাপুরের 'সুনকে তেরি পুকার' গানের জন্য মনোনয়ন
শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার - হেমলতার 'সুনকে তেরি পুকার' গানের জন্য মনোনয়ন

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৭৬-এর চলচ্চিত্র
১৯৭০-এর দশকের হিন্দি ভাষার চলচ্চিত্র
ভারতীয় অপরাধ অ্যাকশন চলচ্চিত্র
অন্য ভাষায় পুনর্নির্মিত হিন্দি চলচ্চিত্র
যোগেন্দ্রনাথ ভট্টাচার্য

যোগেন্দ্রনাথ ভট্টাচার্য (১৮৫০ – ১৮৯৯) ছিলেন একজন ভারতীয় বাঙালি পণ্ডিত এবং ঊনবিংশ শতকের শেষভাগে যখন ভারতীয় সমাজে হিন্দু জাতীয়তাবাদী সমাজ সংস্কারকদের এক গোষ্ঠী সংস্কারের নামে ভারতীয় সমাজে বর্ণের সনাতন ঐতিহ্যবাহী ভূমিকার উপর একনিষ্ঠ ধারণা পোষণ করছিলেন, তখন তিনি উদার দৃষ্টিভঙ্গিতে বক্তব্য রেখেছিলেন। তিনি হিন্দু বর্ণচতুষ্টয়ের চিরায়ত বর্ণপ্রথাকে “সোনার চেইন” আখ্যা দিয়ে বলেছিলেন, জনগণ এই বর্ণচতুষ্টয়ের ব্যবস্থা স্বেচ্ছায় গ্রহণ করেছিলেন। ১৮৯৬ খ্রিস্টাব্দে এ সম্পর্কে ইংরেজীতে লেখা তার বই- “হিন্দু বর্ণ ও সম্প্রদায়”-তে নিজের বিশ্বাসের বিস্তৃত ব্যাখ্যা করেছেন। নৃবিজ্ঞানের গবেষক- অধ্যাপক  সুসান বেলি’র মতামত হলো, "একজন ভারতীয় পণ্ডিতের দ্বারা রচিত প্রথম আধুনিক নৃতাত্ত্বিক গ্রন্থগুলির মধ্যে একটি।" তিনি এর আগে হিন্দু আইন সম্পর্কে যে মতামত ব্যক্ত করেছিলেন- ১৮৯৬ খ্রিস্টাব্দে প্রকাশিত গ্রন্থে গুরুত্ব সহকারে উপস্থাপিত হয়েছে।

যোগেন্দ্রনাথ ভট্টাচার্য কলকাতা বিশ্ববিদ্যালয়ের স্নাতক ছিলেন। তিনি তৎকালীন বাংলার ব্রাহ্মণ সমাজের প্রতিনিধি দলের এক সংস্থা “বঙ্গীয় ব্রাহ্মণ সভা”-র সভাপতি ছিলেন। এছাড়া তিনি নদীয়া পণ্ডিত মহাবিদ্যালয় বা নদিয়া পণ্ডিত সমাজ নামক এক ব্রাহ্মণ সমাজের নেতৃত্বে ছিলেন, যারা হিন্দুধর্মের ঐতিহ্যের বিষয়ে নির্দেশাবলি ও সে সম্পর্কে রায় প্রদান করত।

তৎকালীন অনেক সমাজ সংস্কারকেরা ধর্মকে এক বহির্মুখী ক্ষতিকারক প্রতিষ্ঠান হিসাবে দেখেন যা ভারতের বিকাশের অন্তরায়ে মূল কারণ হিসাবে দেখছেন, তখন যোগেন্দ্রনাথ ভট্টাচার্য হিন্দুধর্মকে দেশের একক সত্তার প্রতীক মেনে ও সমস্ত ধারনার কেন্দ্রবিন্দু ধরে এর ঐতিহ্যবাহী রূপের কারণে গৌরবময় ব্যবস্থা হিসাবে দেখেন। বর্ণ ও  ঐতিহ্যবাহী জাতি-সম্পর্কিত ধারণায় উদ্ভুত পরিস্থিতিতে অতীতে দেশ যেভাবে আক্রমণে শিকার হয়েছিল, তা সত্বেও বৈচিত্র্যের মাঝে সুশৃঙ্খলভাবে একত্রিত রেখেছিল। যোগেন্দ্রনাথ ভট্টাচার্যের ন্যায় রক্ষণশীল মনের মানুষের কাছে প্রাচীন বর্ণব্যবস্থা  প্রয়োগের এক ভাল দিক ছিল। যদিও তারা বর্ণবাদ নিয়ে বিরোধ করেনি যে বর্ণের সমসাময়িক বাস্তবতা কখনও কখনও তার চিরাচরিত শিকড় থেকে পৃথক ছিল। তিনি "দৃঢ় জাতীয়তাবাদী আদর্শকে গ্রহণ করেছিলেন, তবুও তিনি 'আধুনিক' হিন্দু 'পুনর্জাগরণবাদী''' সংস্থার মঞ্চ হতে যে বক্তব্য রেখেছিলেন, কোনও বর্ণবাদী সংস্কারক হিসাবে নয় বরং প্রতিষ্ঠিত ব্রাহ্মণ্যিক রীতিনীতিগুলির অনুরাগী রক্ষাকারী হিসাবে।

স্বামী বিবেকানন্দ ও তারপরে মহাত্মা গান্ধী এবং যারা আর্য সমাজে যুক্ত হয়েছেন- "জাতীয় গর্ব, সমাজসেবা এবং হিন্দু ধর্মকে পুনরুত্থিত"'' করেছেন এবং এর পাশাপাশি বর্ণব্যবস্থার অপরিহার্যতার স্বীকৃতি সমেত জাতির ভবিষ্যত উন্নয়ণে ভূমিকা সবকিছুতেই বেলি এবং অন্যান্যরা যোগেন্দ্রনাথের দার্শনিক যোগসুত্র খুঁজে পান।

তথ্যসূত্র

বহিঃসংযোগ

১৮৫০-এ জন্ম
১৮৯৯-এ মৃত্যু
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় ভারততত্ত্ববিদ
ভারতীয় নৃবিজ্ঞানী
ভারতীয় সমাজবিজ্ঞানী
ভারতীয় পণ্ডিত
পশ্চিমবঙ্গের পণ্ডিত
বাঙালি হিন্দু
স্টেডিয়াম ৯৭৪

স্টেডিয়াম ৯৭৪ (; পূর্বে রাস আবু আবুদ স্টেডিয়াম নামে পরিচিত ছিল) হলো একটি ফুটবল স্টেডিয়াম, যা ২০২২ ফিফা বিশ্বকাপের জন্য কাতারের দোহায় নির্মিত হয়েছে। এই স্টেডিয়ামটিতে ২০২২ ফিফা বিশ্বকাপের কোয়ার্টার-ফাইনাল পর্যন্ত ম্যাচ আয়োজন করা হবে।

নকশা
এটি ৪,৫০,০০০ বর্গমিটার ওয়াটারফ্রন্ট সাইটে ৪০,০০০ দর্শক বসার ব্যবস্থা করার জন্য একটি পরিকল্পনা করা হয়েছিল। এটি পুনরায় ব্যবহারযোগ্য শিপিং কনটেইনারগুলো দিয়ে একটি মডুলার নকশা ব্যবহার করে তৈরি করা হয়েছে এবং ২০২২ বিশ্বকাপ শেষ হওয়ার পরে তা ভেঙে ফেলা হবে।

তথ্য‌সূত্র

২০২২ ফিফা বিশ্বকাপের স্টেডিয়াম
কাতারের ফুটবল মাঠ
২০২১-এ সম্পন্ন ক্রীড়া মাঠ
মহসিন ফান্ড

মহসিন ফান্ড হল উচ্চ শিক্ষার উদ্দেশ্যে হাজী মুহাম্মদ মহসিন দ্বারা প্রবর্তিত একটি তহবিল। এটি ১৮০৬ সালের ২০ সেপ্টেম্বরে প্রবর্তিত হয়। মুহম্মদ মুহসিন ১৮০৬ সালের ২০ এপ্রিলে হুগলিতে অছিয়তনামা রেজিস্ট্রি করেন, এই অছিয়তে তিনি এইসমস্ত অর্থ মুসলিম শিক্ষা ও সমাজসেবারের বলে যান। সেই সময়ে দ্য মহসিন এনডাউমেন্ট নামক ফান্ডে ১ লক্ষ ৫৬ হাজার টাকা জমা ছিলো। ১৮১০ সালে দ্য বোর্ড অব রেভিনিউ  ট্রাস্টের একজন সুপারিনটেনডেন্ট নিয়োগ দেওয়া হয়। ১৮১২ সালে মুহম্মদ মুহসিনের মৃত্যুর পরে ১৮১৭ সালে তৎকালীন গভর্নমেন্ট অব বেঙ্গল মুহসিন ফান্ডের সকল দায়িত্ব গ্রহণ করে।

ইতিহাস 
মহসীন সৈয়দপুরের জমিদার ছিলেন। তার জমিদারি বিস্তৃত ছিল যশোর ও খুলনা জেলায়। বোন  মন্নুজান খানম-এর সন্তান না থাকায়, বোনের মৃত্যুর পর তিনি উত্তরাধিকারী হিসেবে বোনের জমিদারি অর্জন করেন। তিনি ১৭৬৯-১৭৭০ সালের দুর্ভিক্ষে অনেকগুলো লঙ্গরখানা স্থাপন করেন ও সরকার এর দুর্ভিক্ষ তহবিলে দানও করেন। তার নিজের বা বোনের পক্ষের কোনো উত্তরাধিকারী না থাকার কারণে মহসীন একটি দানপত্র তৈরির সিদ্ধান্ত গ্রহণ করেন। জমিদারির সম্পূর্ণ আয় দানপত্রের অন্তর্ভুক্ত করা হয়েছিল।

১৮১২ সালে মহসীন মৃত্যুবরণ করলে দানপত্রের ব্যবস্থাপনার মান এত নিম্নমুখী হয় যে, অনেক বছরের জমিদারির খাজনা বাকি পড়তে থাকে ও সম্পত্তি নিয়ে কলহবিবাদ এবং লুটপাটের কারণে জমিদারি ছিন্ন-বিচ্ছিন্ন হয়ে যায়। যারা রক্ষণাবেক্ষণ করত তারা স্থায়ী ইজারার দিয়ে জমিদারি নিজেদের নামে নিয়ে নেয়। পরে পরিবারের একজনই মামলা করেন রক্ষণাবেক্ষণকারীদের বিরুদ্ধে, এর ফলে সরকার এই দানপত্রের নিয়ন্ত্রণ নিয়ে নেয়। প্রায় ৩০ বছর সরকারকর্তৃক দানপত্র পরিচালিত হওয়ায় মহসীন ফান্ডের উদ্বৃত্ত আয় দাঁড়ায় দশ লক্ষ টাকারও বেশি। মহসীন ফান্ডের টাকায় ১৮৩৬ সালে হুগলি মহসীন কলেজ প্রতিষ্ঠা করা হয়। এর আগে এই ফান্ডের টাকায় ১৮১৭ সালে হুগলি মাদ্রাসা স্থাপিত হয়েছিল।

শিক্ষা প্রতিষ্ঠান 
এই ফান্ডের অর্থায়নে বাংলায় বহু শিক্ষা প্রতিষ্ঠান প্রতিষ্ঠিত হয়েছিলো। এই ফান্ড এতোটাই অবদান রেখেছে যে গ্রামের প্রত্যন্ত অঞ্চলেও এই ফান্ডের অর্থে মাদ্রাসা-স্কুল প্রতিষ্ঠিত হয়েছে।

তহবিলের অর্থায়নে প্রতিষ্ঠিত শিক্ষাপ্রতিষ্ঠান

ঢাকা
 মোহসিনীয়া মাদ্রাসা, ঢাকা
 ঢাকা গভর্নমেন্ট মুসলিম হাই স্কুল
 ইসলামিয়া সরকারি উচ্চ বিদ্যালয়, ঢাকা
 কবি নজরুল সরকারি কলেজ

চট্টগ্রাম
 চট্টগ্রাম মাদ্রাসা
 গভর্নমেন্ট মুসলিম হাই স্কুল, চট্টগ্রাম
 সরকারি হাজী মুহাম্মদ মহসিন কলেজ, চট্টগ্রাম
 হাজী মুহাম্মদ মহসিন সরকারি উচ্চ বিদ্যালয়, চট্টগ্রাম

রাজশাহী
 রাজশাহী মাদ্রাসা
 হাজী মুহম্মদ মুহসীন সরকারি উচ্চ বিদ্যালয়, রাজশাহী

খুলনা
 সরকারি দৌলতপুর মুহসিন মাধ্যমিক বিদ্যালয়

কলকাতা
 মৌলানা আজাদ কলেজ

হুগলি
 হুগলি ইমামবাড়া
 হুগলি মাদ্রাসা
 হুগলী কলেজিয়েট স্কুল
 হুগলী মহসিন কলেজ

নিয়মিত অর্থায়ন
মহসিন ফান্ডের অর্থায়নে নতুন শিক্ষাপ্রতিষ্ঠান প্রতিষ্ঠা ছাড়াও বিভিন্ন মাদ্রাসায় নিয়মিত অর্থ সহায়তা দেওয়া এবং দরিদ্র ছাত্রদের শিক্ষাবৃত্তি প্রদান করা হতো।

বৃত্তিপ্রাপ্ত উল্লেখযোগ্য ব্যক্তিত্ব
 মুহম্মদ এনামুল হক, শিক্ষাবিদ।
 সৈয়দ আমির আলি, শিক্ষাবিদ।

আরো দেখুন 
 মহসিন ফান্ডের অর্থায়নে প্রতিষ্ঠিত

তথ্যসূত্র

বহিঃসংযোগ 
 

মুহাম্মদ মহসিন
ভারতীয় তহবিল
জনসেবামূলক কার্যক্রম
দক্ষিণ আমেরিকার ভূগোল

দক্ষিণ আমেরিকার ভূগোল অসংখ্য বৈচিত্রময় অঞ্চল এবং জলবায়ুর সমন্বয়ে গড়ে উঠেছে। ভৌগোলিকভাবে দক্ষিণ আমেরিকাকে সাধারণত একটি মহাদেশ হিসাবে বিবেচনা করা হয়, যা আমেরিকার দক্ষিণাংশ, যেটি অধিকাংশের মতে কলম্বিয়া–পানামা সীমান্তের দক্ষিণ এবং পূর্ব, ও সামান্য কতকের মতে পানামা খালের দক্ষিণ এবং পূর্ব অংশ নিয়ে গঠিত। দক্ষিণ এবং উত্তর আমেরিকা কখনও কখনও একটি একক মহাদেশ বা অতিমহাদেশ হিসাবে বিবেচিত হয়, যাতে কিছু অঞ্চল উপমহাদেশ হিসাবে গঠিত বলে ধরে নেয়া হয়।

ভূসংস্থান ও ভূতত্ত্ব 
একটি মহাদেশীয় আকারের ভূখণ্ড হিসাবে দক্ষিণ আমেরিকার ভৌগোলিক কাঠামো অতি সাধারণ। এই মহাদেশের ভূসংস্থানকে প্রায়শই একটি বিশালাকৃতির বাটির সাথে তুলনা করা হয় যা অভ্যন্তরীণ সমতল ভাগ পার্শ্বস্থ উঁচু পর্বতমালা দ্বারা আবৃত। প্রশান্ত মহাসাগর এবং আটলান্টিক মহাসাগরের সংকীর্ণ উপকূলীয় সমভূমি ব্যতীত এখানকার প্রধান ভূসংস্থানিক বৈশিষ্ট্যকে তিনটি ভাগে বিভক্ত করা হয়েছে: আন্দিজ পর্বতমালা, মধ্যাঞ্চলীয় নিম্নভূমি এবং পূর্ব দিকে বিস্তৃত ব্রাজিলের উচ্চভূমি এবং গায়ানা  উচ্চভূমি।

অঞ্চল 
আয়তন এবং লোকসংখ্যা - উভয় ভাবেই দক্ষিণ আমেরিকার সর্ববৃহত দেশ হচ্ছে ব্রাজিল। দক্ষিণ আমেরিকা তিনটি ভৌগোলিক অংশ নিয়ে গঠিত: আন্দেজ রাষ্ট্রসমূহ, গায়ানা অঞ্চল এবং দক্ষিণের কোণ।

আরও দেখুন 
 ব্রাজিলের উচ্চভূমি
 গায়ানা  উচ্চভূমি
 দক্ষিণ আমেরিকার নদনদীর তালিকা

টীকা

বহিঃসংযোগ
সিনা ফ্রাই

সিনা ফ্রাই (,  জন্ম: ১৮ জুলাই ১৯৯৭) হলেন একজন সুইজারল্যান্ডীয় ক্রস-কান্ট্রি সাইক্লিস্ট। তিনি ২০১৮ ইউসিআই মাউন্টেন বাইক বিশ্ব চ্যাম্পিয়নশিপে অংশ নিয়ে একটি পদক জয়লাভ করেছিলেন।

২০২১ সালের ২৭ জুলাই তারিখে, ফ্রাই টোকিওর ২০২০ গ্রীষ্মকালীন অলিম্পিকে রৌপ্য পদক জয়লাভ করেছেন। তার সতীর্থ জোলান্ডা নেফ এবং লিন্ডা ইন্ডেগান্ড স্বর্ণ এবং ব্রোঞ্জ পদক জয়লাভ করেছে, যার মাধ্যমে জার্মানি ১৯০৪ সালের পর প্রথম দেশ হিসেবে একটি সাইক্লিং প্রতিযোগিতায় একসাথে তিনটি পদক জয়লাভ করেছে।

তথ্যসূত্র

বহিঃসংযোগ
 সাইক্লিং আর্কাইভে সিনা ফ্রাই 
 প্রোসাইক্লিংস্ট্যাটসসে সিনা ফ্রাই 

১৯৯৭-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের পদক বিজয়ী
সুইজারল্যান্ডের অলিম্পিক রৌপ্যপদক বিজয়ী
সাইক্লিংয়ে অলিম্পিক পদক বিজয়ী
সুইজারল্যান্ডের অলিম্পিক প্রতিযোগী‎
২১শ শতাব্দীর সুইজারল্যান্ডীয় নারী
ইয়োব

ইয়োব (, Iyyōḇ; , Iṓb; ) হলেন বাইবেলের ইয়োবের পুস্তকের কেন্দ্রীয় চরিত্র। রব্বীয় সাহিত্যে ইয়োবকে পরজাতীয়দের ভাববাদীগণের অন্যতম হিসেবে চিহ্নিত করা হয়। ইসলামে ইয়োবকে আইয়ুব () বলে অবিহিত করা হয় এবং একজন নবী হিসেবে সম্মান করা হয়।

হিব্রু বাইবেলে ইয়োবকে একজন সৎ পারিবারিক লোক হিসেবে হিসেবে উপস্থাপন করা হয়, যিনি হঠাৎ করেই ভয়াবহ দুর্যোগের শিকার হন এবং তার প্রিয় সবকিছু হারিয়ে ফেলেন—এই পরিস্থিতি ইয়োবের ঈশ্বরের প্রতি বিশ্বাস পরীক্ষা করার উদ্দেশ্যে তৈরি করা হয়েছিল। এই পরিস্থিতি বুঝতে প্রবলভাবে চেষ্টা করেও ইয়োব তার হতাশার কথা ভাবেন, কিন্তু ধারাবাহিকভাবে ধার্মিক থাকেন।

ইয়োবের পুস্তকের ভাষা (ব্যাবিলন-পরবর্তী হিব্রু ও আরামাইক ভাষার মিশ্রণ) নির্দেশ করে যে এটি পারস্যের সময়কালে (৫৪০-৩৩০ খ্রিস্টপূর্বাব্দ) রচিত, যেখানে কাব্যিক ও সাহিত্যিক ভঙ্গিতে হিব্রু ভাষা ব্যবহৃত হয়েছিল।

তথ্যসূত্র 

হিব্রু বাইবেলের নবি
পুরাতন নিয়ম থেকে খ্রিস্টান সন্ত
হিব্রু বাইবেল ব্যক্তি
ব্যক্তি, যার অস্তিত্ব বিতর্কিত
আহমদ বিন হামদান

আবু আবদুল্লাহ নাজমুদ্দীন আহমদ বিন হামদান বিন শাবীব বিন হামদান আল-হাররানী আল-হাম্বলী (Arabic: أبو عبد الله نجم الدِّين أحمد بن حمدان بن شبيب بن حمدان الحراني الحنبلي), একজন হাম্বলী আলিম ও বিচারক ছিলেন। তিনি ইবন হামদান নামে পরিচিত।
তিনি ১২০৬ খ্রিস্টাব্দে জন্মগ্রহণ করেন।
ইবন হামদান হাররান-এ বেড়ে উঠেন। এরপর জ্ঞান অর্জনের জন্য দামেস্ক, আলেপ্পো, জেরুজালেমসহ বিভিন্ন স্থানে সফর করেন। শেষে তিনি কায়রোতে স্থায়ী হন।
ইবন হামদান কায়রোতে বিচারক হিসেবে নিযুক্ত হন। ১২৮৯ খ্রিস্টাব্দে মৃত্যুবরণ করা পর্যন্ত তিনি কায়রোতে বসবাস করেন।

ইবন হামদান ফিকহে অত্যন্ত দক্ষ ছিলেন। তিনি হাম্বলী মাযহাবে প্রসিদ্ধ আলেম ছিলেন। কুরআন, সুন্নাহ, বীজগণিত এবং সাহিত্যেও তিনি অত্যন্ত পারদর্শী ছিলেন। তিনি মুফতি ও শিক্ষক ছিলেন।

শিক্ষকবৃন্দ 
আবদুল ক্বাদির আর-রাহাওয়ী, ফখরুদ্দিন ইবনে তাইমিয়াহ , ইউসুফ আল-হাররানি, আবু বকর বিন নাসির আল-হাররানি, ইবন সাব্বাহ, ইবন সিদ্দিক আল-হাররানি, শামসুদ্দীন আল-মুনজা, ইবন সালামাহ আন-নাজ্জার, ইবন খলীল, মাজদুদ্দিন ইবন তাইমিয়াহ

ছাত্র 
ইবন আবু বকর আল-হারবি, সাইফুদ্দিন আন-নাবুলুসি, শারফুদ্দীন আল-দিমায়াতি, সাদ-উদ্দীন আল-হারিসি, ফাতহুদ্দীন বিন সাইদ আন-নাস, যায়নুদ্দীন বিন হাবিব, ইবন জুবারা আল-মাকদীসী, ইবন মাসউদ আল-হারিসি,
জামলুদ্দীন আল-মিযযি, ইবনুল কাসিম আল-ফারকি, ইবন আবুল হারাম আল-ক্বলানসি

বই 
 নিহায়াতুল মুবতাদিইন
 আর-রিওয়ায়াতুল কুবরা
 আর-রিওয়ায়াতুস সুগরা
 সিফাতুল মুফতি ওয়াল মুস্তাফতি
 মুকাদ্দিমা ফি উসুলুদ-দীন
 জামিউল ফুনুন ওয়া সিফাতুল মাহযুন

পাদটীকা 
 তাকিউদ্দীন ইবনে তাইমিয়াহর চাচা (শিহাবুদ্দীন ইবনে তাইমিয়াহর ভাই).
 ফখরুদ্দীন ইবনে তাইমিয়াহর বাবা, ইবনে তাইমিয়ার দাদা।

তথ্যসূত্র 

১২০৬-এ জন্ম
১২৯৫-এ মৃত্যু
সুন্নি মুসলিম পণ্ডিত
হানবালী ব্যক্তি
১৩শ শতাব্দীর ইসলামের মুসলিম পণ্ডিত
লিন্ডা ইন্ডেগান্ড

লিন্ডা ইন্ডেগান্ড (, ; জন্ম: ১৩ জুলাই ১৯৯৩) হলেন একজন সুইজারল্যান্ডীয় রেসিং সাইক্লিস্ট। তিনি ২০১৪ ইউসিআই মাউন্টেন বাইক বিশ্ব চ্যাম্পিয়নশিপে অংশ নিয়েছিলেন। তিনি ২০১৮ ক্রস-কান্ট্রি ইউরোপীয় চ্যাম্পিয়নশিপের শুরুর তালিকায় ছিলেন এবং দশম স্থানে প্রতিযোগিতা শেষ করেছিলেন। তিনি ২০২১ সালের ২৭শে জুলাই তারিখে টোকিওর ২০২০ গ্রীষ্মকালীন অলিম্পিকে ব্রোঞ্জ পদক জয়লাভ করেছেন। তার সতীর্থ জোলান্ডা নেফ এবং সিনা ফ্রাই স্বর্ণ এবং ব্রোঞ্জ পদক জয়লাভ করেছে, যার মাধ্যমে জার্মানি ১৯০৪ সালের পর প্রথম দেশ হিসেবে একটি সাইক্লিং প্রতিযোগিতায় একসাথে তিনটি পদক জয়লাভ করেছে।

তথ্যসূত্র

বহিঃসংযোগ
 অলিম্পিকে লিন্ডা ইন্ডেগান্ড 
 সাইক্লিং আর্কাইভে লিন্ডা ইন্ডেগান্ড  
 প্রোসাইক্লিংস্ট্যাটসসে লিন্ডা ইন্ডেগান্ড 

১৯৯৩-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের পদক বিজয়ী
সুইজারল্যান্ডের অলিম্পিক ব্রোঞ্জপদক বিজয়ী
সাইক্লিংয়ে অলিম্পিক পদক বিজয়ী
সুইজারল্যান্ডের অলিম্পিক প্রতিযোগী‎
২১শ শতাব্দীর সুইজারল্যান্ডীয় নারী
১১৩ নং ওয়ার্ড, কলকাতা পৌরসংস্থা

ওয়ার্ড নং ১১৩  ভারতের পশ্চিমবঙ্গ রাজ্যের কলকাতা পৌরসংস্থার বরো নং ১১ একটি প্রশাসনিক বিভাগ। এটি  টালির নালা  (আদিগঙ্গা) এর  দক্ষিণ বাঁশদ্রোণী (জয়শ্রী পার্ক-কালীতলা)র অংশ নিয়ে গঠিত।

ভূগোল 
ওয়ার্ড নং ১১৩এর উত্তরে টালির নালা (আদি গঙ্গা) দ্বারা সীমাবদ্ধ; পূর্ব দিকে এইচ এল সরকার রোড এবং পীরপুকুর রোড; দক্ষিণে বাঁশদ্রোণী মৌজা; এবং পশ্চিমে আনন্দ পল্লি রোড এবং বান্দিপুর রোড দ্বারা। 

ওয়ার্ডটি কলকাতা পুলিশের বাঁশদ্রোণী থানা পরিবেশন করে।   

পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানাগুলির  অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি  এখতিয়ার আছে ।

ডেমোগ্রাফিক্স 
ভারতের ২০১১ সালের আদম শুমারি অনুসারে, কলকাতা পৌরসংস্থার ১১৩ নং ওয়ার্ডের মোট জনসংখ্যা ছিল ৩৩,৪৭৫, এর মধ্যে ১৬,৭২১ (৫০%) পুরুষ এবং ১৬,৭৫৪ (৫০%) মহিলা ছিলেন। জনসংখ্যার ৬ বছরের নীচে ছিল ২,৪৩৯। ১১৩ নং ওয়ার্ডে মোট সাক্ষরতার সংখ্যা ছিল ২৮,৬০৮ (৬ বছরের বেশি জনসংখ্যার ৯২.১৮%)।

নির্বাচনের ফলাফল 
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং টালিগঞ্জ বিধানসভা কেন্দ্রর একটি অংশ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
আহমদ হাসান আমরুহী

আহমদ হাসান আমরুহী (মুহাদ্দিস আমরুহী নামেও পরিচিত; জন্ম ১৮৫০ - ১৮ মার্চ ১৯১২) ছিলেন একজন ভারতীয় মুসলিম আলেম এবং স্বাধীনতা সংগ্রামের কর্মী যিনি মোরাদাবাদের মাদ্রাসা শাহীর প্রথম অধ্যক্ষ হিসাবে দায়িত্ব পালন করেছিলেন। তিনি দারুল উলুম দেওবন্দের প্রাক্তন ছাত্র এবং মাহমুদ হাসান দেওবন্দির থামরাতুত-তারবিয়াতের প্রতিষ্ঠাতা সদস্যদের মধ্যে ছিলেন। তিনি ইমদাদুল্লাহ মুহাজিরে মক্কির একজন অনুমোদিত শিষ্য ছিলেন।

জীবনী 
১৮৫০ সালে আহমদ হাসান তত্বকালীন মোরাদাবাদের আমরোহায় জন্মগ্রহণ করেন। তিনি সৈয়দ রাফাত আলী, করিম বখশ বখশী, মুহাম্মদ হুসেন জাফরির কাছ থেকে তার প্রাথমিক শিক্ষা লাভ করেছিলেন এবং পরে আমজাদ আলী খানের কাছে চিকিৎসা বিষয় নিয়ে পড়াশোনা করেন। তিনি উচ্চশিক্ষার জন্য মিরাটে যান, সেখানে তিনি মুহাম্মদ কাসেম নানুতুবির কাছে পড়াশোনা করেছিলেন। নানুতুবি তাকে সমস্ত একাডেমিক বিজ্ঞান পড়িয়েছিলেন এবং তারপরে তাকে দারুল উলুম দেওবন্দে প্রেরণ করেন, সেখান থেকে তিনি মাহমুদ হাসান দেওবন্দি এবং ফখরুল হাসান গঙ্গোহিসহ ১২৯০ হিজরিতে স্নাতক লাভ করেন। আহমদ সুফিবাদে ইমদাদুল্লাহ মুহাজিরে মক্কির একজন অনুমোদিত শিষ্য ছিলেন এবং আহমদ আলী সাহারানপুরি এবং শাহ আবদুল গনি কর্তৃক হাদিস সংবহন করার অনুমতি পেয়েছিলেন।

পড়াশোনা শেষ করার পর, হাসান খুর্জায় তার শিক্ষক নানুতুবির প্রতিষ্ঠিত মাদ্রাসা কাসেমিয়ার অধ্যক্ষ হন। এরপরে তিনি দিল্লির সাম্ভাল ইসলামিক ইন্সিটিউশনে অধ্যক্ষ হিসাবে দায়িত্ব পালন করেন, যে প্রতিষ্ঠানগুলি মাদ্রাসা আবদুর-রব, দিল্লি; এবং মাদ্রাসা জামে মসজিদ, সাম্ভাল এর মতো। ১৮৭৯ সালে (১২৯৬ হিজরিতে) তিনি মোরাদাবাদের মাদ্রাসা শাহীর প্রিন্সিপাল হন, এই পদে তিনি ১৮৮৫ (জ্বিলকদ ১৩০৩ হিজরি) পর্যন্ত দায়িত্ব পালন করেছিলেন। পরে তিনি আমরোহায় চলে যান, সেখানে তিনি জামে মসজিদে একটি পুরাতন মাদ্রাসা পুনঃপ্রতিষ্ঠা করেন এবং শিক্ষকতার দায়িত্ব নিয়ে নিজেকে অধিষ্ঠিত করেন এবং প্রথম প্রধান অধ্যক্ষ ও সিনিয়র হাদিস অধ্যাপক হিসাবে দায়িত্ব পালন করেন। কয়েক বছর পরে, দারুল উলূম দেওবন্দের নির্বাহী পরিষদ তাকে সেমিনারিতে শিক্ষকতা করার জন্য ডেকেছিল। তিনি সেখানে মাত্র দুই মাস অধ্যাপনা করেছিলেন এবং তারপরে আবার আমরোহায় চলে আসেন। তার ছাত্রদের মধ্যে ইসমাইল সামভালি রয়েছে।

হাসান ১৮৯৫ থেকে ১৯১২ সাল পর্যন্ত দারুল উলূম দেওবন্দের নির্বাহী পরিষদের সদস্য ছিলেন। তিনি মাহমুদ হাসান দেওবন্দির থামরাতুত-তারবিয়াতের প্রতিষ্ঠাতা সদস্যদের একজন। তিনি আর্য সমাজের লোকদের সাথে বিতর্ক করেছিলেন এবং আহ্‌মদীয়াদের সাথে বিতর্ককারী বিশিষ্ট মুসলিম আলেমদের একজন ছিলেন। ১৯০৯ সালের ১৫ই জুন, তিনি সানাউল্লাহ অমৃতসরীর পাশাপাশি রামপুরে আহ্‌মদীদের সাথে বিতর্ক করেছিলেন এবং তাদের পরাজিত করেছিলেন। তার সাহিত্যকর্মের মধ্যে রয়েছে ইফাদাত-ই-আহ্‌মদীয়া, ইজালাতুল ওয়াসওয়াস এবং আল-মা’লুমাত আল-ইলাহিয়া। তিনি একজন আলেম ছিলেন এবং তার ধর্মীয় নির্দেশাবলী ফালাউদা রামপুরের গ্রন্থাগারে পাওয়া যায়।

মৃত্যু 
হাসান ১৯১২ সালের ১৮ মার্চ মোরাদাবাদের আমরোহায় প্লেগে আক্রান্ত হয়ে মারা যান। হাফেজ মুহাম্মদ আহমদ তার জানাজার নামাজ পড়ান। কেফায়াতুল্লাহ দেহলভি, হাবিবুর রহমান উসমানী ও মাহমুদ হাসান দেওবন্দি তার মৃত্যুতে শোক প্রকাশ করেন।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

উৎস

গ্রন্থপঞ্জি 

 

 
 
 
 
 
 

১৮৫০-এ জন্ম
১৯১২-এ মৃত্যু
দেওবন্দি ব্যক্তি
হানাফী ব্যক্তি
দারুল উলুম দেওবন্দের প্রাক্তন শিক্ষার্থী
ইমদাদুল্লাহ মুহাজিরে মক্কির শিষ্য
আহমদিয়া সমালোচক
মাতুরিদি ব্যক্তি
হানাফি ফিকহ পণ্ডিত
ক্রীড়া ধারাভাষ্যকার

ক্রীড়া সম্প্রচারে একজন ক্রীড়া ধারাভাষ্যকার বা ক্রীড়া মন্তব্যকারী (স্পোর্টস ঘোষক, স্পোর্টসকাস্টার বা প্লে-বাই-প্লে ঘোষক হিসাবেও পরিচিত) সাধারণত একটি লাইভ সম্প্রচারের সময় বর্তমান কালকে বিররণ করা হয় এমন একটি গেম বা ইভেন্টের রিয়েল-টাইম ভাষ্য দেয়। ক্রীড়া সম্প্রচারের জন্য রেডিও প্রথম মাধ্যম ছিল এবং রেডিও মন্তব্যকারীদের অবশ্যই শ্রোতার কাছে কাজটির সমস্ত দিক বর্ণনা করতে হবে যারা এটি নিজের জন্য দেখতে পাচ্ছেন না।  টেলিভিশনযুক্ত ক্রীড়া কভারেজের ক্ষেত্রে মন্তব্যকারীরা সাধারণত দর্শকদের পর্দা, অ্যাকশন এবং শ্রোতা দর্শকদের পটভূমিতে শুনতে পাওয়া, প্রতিযোগিতার চিত্রগুলিসহ ভয়েসওভার হিসেবে উপস্থাপিত হয়। প্রায় অনুষ্ঠানের সময় টেলিভিশন ভাষ্যকারদের পর্দায় খুব কমই প্রদর্শিত হয়, যদিও কিছু নেটওয়ার্ক তাদের ঘোষকদের ক্যামেরাতে প্রতিযোগিতার আগে বা পরে বা অ্যাকশন বিরতির সময় সংক্ষিপ্তসার হিসাবে দেখায়।

ধারাভাষ্যকারদের ধরন

তথ্যসূত্র

বহিঃসংযোগ 

 স্পোর্টসকাস্টার ক্রনিকলস  – ইন্টারনেট রেডিও শো যেখানে জন লুইস আমেরিকার শীর্ষস্থানীয় ক্রীড়া ধারাভাষ্যকারদের সাক্ষাৎকার নিচ্ছেন

সম্প্রচার পেশা
ক্রীড়া ধারাভাষ্যকার
ক্রীড়া পরিভাষা
টেলিভিশন পরিভাষা
ক্রীড়া গণমাধ্যম ব্যক্তি
আপেল সস

আপেল সস উত্তর আমেরিকা ও ইউরোপের কিছু অংশে বহুল ব্যবহৃত এক প্রকার সস যা খোসা ছাড়ানো অথবা খোসাযুক্ত কিংবা উভয় প্রকার আপেল থেকে তৈরি করা হয়ে থাকে এবং এটি হতে পারে মশলাদার বা মিষ্ট নয়তো ভিন্ন কোন স্বাদের। সসে টক বা মিষ্টি যেকোন স্বাদের প্রাধান্যের জন্য বহু পরিসরের বিচিত্র রকমের আপেল ব্যবহার করা হয়। মশলাদার নোনতা স্বাদের আপেল সস তৈরিতে পূর্বে টক আপেল ব্যবহার করা হত।

সুপারমার্কেট এবং অন্যান্য খুচরা বিক্রেতার দোকানে এখন আপেল সসের বিভিন্ন বাণিজ্যিক সংস্করণ তৈরিকৃত অবস্থায় সুলভ মূল্যে পাওয়া যায়।

প্রস্তুত প্রণালী 

আপেল পিষে নিষ্কাশণকৃত রস (আপেল সিডার) ও আপেল ফলকে পানি সহযোগে রান্নার মাধ্যমে এই সস তৈরি করা হয়। সচরাচর অম্লের মাত্রার বৃদ্ধি পেলে পিউরি নিখুঁত হয়। ফল, সব্জি বা ডাল পেষণ করে যে কাই বা মণ্ড পাওয়া যায় তাকে পিউরি বলা যেতে পারে। উচ্চ মাত্রায় টকযুক্ত ব্র্যামলি আপেল থেকে খুবই ভাল মানের পিউরি পাওয়া যায়। সসে ব্যবহৃত আপেল খোসা ছাড়ানো বা খোসাযুক্ত হতে পারে। খোসা ছাড়ানো না হয়ে থাকলে সাধারণত যন্ত্রের মাধ্যমে বীজ ও খোসা আলাদা করা হয়। চিনি ছাড়াও সুবাসের জন্য এতে দারুচিনি ও কাবাব চিনির মত মশলা এমনকি রেড হট নামের এক প্রকার ক্যান্ডিও যোগ করা হয়। সসের নিরাপদ সংরক্ষণে পর্যাপ্ত পরিমাণ অম্লত্বের নিশ্চয়তার জন্য তদুপরি এর রঙ বজায় রাখার জন্য এতে লেবুর রস, সাইট্রিক অ্যাসিড অথবা অন্য কোন অম্লোৎপাদী উপাদান যোগ করা যেতে পারে। এছাড়াও রঙ সংরক্ষণে অ্যাসকরবিক অ্যসিড (ভিটামিন সি) ব্যবহার করা হয়ে থাকে।

আপেল সস ফুটিয়ে তৈরি না করে বরং আগুনে সেঁকে তৈরি করা হয়, আর এভাবে রান্নার পূর্বে আপেলের খোসা এবং ভিতরের বীজ ও শক্ত অংশ ফেলে দেওয়া হয়।

বাড়িতে তৈরি এবং বাণিজ্যিকভাবে তৈরি টিনজাত আপেল সসের তাজাভাব বজায় রাখতে একে তাপ দিয়ে জীবাণুমুক্তকরণ করা হয়।

আপেল বাটার 

আপেল বাটার হল আপেল সসের অত্যন্ত ঘনীভূত এক সংস্করণ। আপেল বাটারে উচ্চ মাত্রায় চিনির মিশ্রণ একে এক দীর্ঘ আয়ুষ্কাল প্রদান করে।

তথ্যসূত্র 

আপেলের পদ
বেলজীয় রন্ধনশৈলী
ব্রিটিশ রন্ধনশৈলী
ইংরেজ রন্ধনশৈলী
ওলন্দাজ রন্ধনশৈলী
জার্মান রন্ধনশৈলী
মার্কিন মশলা
ইংরেজ রন্ধনশৈলি
গৌড়ীয় মাধব মঠ

গৌড়ীয় মাধব মঠ  বা শ্রী শ্রী মাধব গৌড়ীয় মঠ হল বাংলাদেশের পুরনো ঢাকার নারিন্দায় অবস্থিত  একটি মঠ৷ এটি গৌড়ীয় বৈষ্ণব সম্প্রদায়ের মঠ।

ইতিহাস 
১৯২১ সালে এই মঠের প্রতিষ্ঠা ভক্তিসিদ্ধান্ত সরস্বতী ঠাকুর করেন৷ শ্রী শ্রী মাধব গৌড়ীয় মঠের সর্বশেষ  সভাপতি  ছিলেন শ্রী গিরিধারী লাল মোদী।

চিত্রশালা

মন্দির 
মঠের মধ্যে রয়েছে একটি কৃষ্ণ মন্দির, নাটমণ্ডপ ও যাত্রীনিবাস ৷ কৃষ্ণমন্দিরটি শ্বেতপাথর দিয়ে তৈরি । মঠের নাটমণ্ডপটি খুব সুন্দর।এছাড়া এখানে ভক্তি বিলাস তীর্থ ভবন রয়েছে।

তথ্যসূত্র

কৃষ্ণ মন্দির
বাংলাদেশের মঠ
ঢাকা জেলার দর্শনীয় স্থান
গৌড়ীয় বৈষ্ণববাদ
ঢাকা জেলার হিন্দু মন্দির
২০শ শতাব্দীর হিন্দু মন্দির
বসন্তপুর ইউনিয়ন

বসন্তপুর ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন।

আয়তন ও জনসংখ্যা 
গ্রামের সংখ্যা: ১৫টি
মৌজার সংখ্যা: ১৫টি
মোট জনসংখ্যা: ২০০১ সালের আদমশুমারি অনুযায়ী মোট জনসংখ্যা প্রায় ২৫,৫৪১ জন।

শিক্ষা 
সাক্ষরতার হার: ৬০.৯০%।
শিক্ষা প্রতিষ্ঠান:
সরকারী প্রাথমিক বিদ্যালয়: ১৪টি
উচ্চ বিদ্যালয়: ০২টি
মাদ্রাসা: ০৫টি
কলেজ: ০১টি।

দর্শনীয় স্থান 
বিল পুঠিয়া
রাজাপুর সুইচ গেট
কোলার হাট টেম্পু স্ট্যান্ড ২য় ব্রিজ

জনপ্রতিনিধি 
বর্তমান চেয়ারম্যান: জাকির হোসেন সরদার।
প্রাক্তন চেয়ারম্যানগণের তালিকা:

আরও দেখুন 
 রাজবাড়ী জেলা
 রাজবাড়ী সদর উপজেলা

তথ্যসূত্র

বহিঃসংযোগ 
ওয়েবসাইট

রাজবাড়ী সদর উপজেলার ইউনিয়ন
প্রিয় চট্টোপাধ্যায়

প্রিয় চট্টোপাধ্যায় হলেন ভারতের কলকাতার একজন গীতিকার এবং চিত্রনাট্যকার।

রচিত সঙ্গীত
মালা রে
যায় পাখি উড়ে
মন মানে না
মন তোকে দিলাম
কাঞ্চা পিরিত পাকিয়া দিল
সাথিরে ও সাথিরে
রসিক আমার
এ মনের সেল ফোন
পাগলু
ধিম তানা
ভালো লাগে স্বপ্নকে
এ জীবনে প্রেম সেই
ভালবাসা আলো আশা
জানতে যদি চাও
মিস্টি মেয়ে
একটা কথা
পরী
দূরে ঐ পাহাড়
আল্লাহ আল্লাহ

তথ্যসূত্র

ভারতীয় গীতিকার
খলিফা আন্তর্জাতিক স্টেডিয়াম

খলিফা আন্তর্জাতিক স্টেডিয়াম (; এছাড়াও জাতীয় স্টেডিয়াম নামে পরিচিত) কাতারের দোহায় অবস্থিত একটি বহুমুুখী স্টেডিয়াম। এটি দোহা স্পোর্টস সিটির অংশ। এটি কাতারের সাবেক আমির খলিফা বিন হামাদ আল সানির নামে নামকরণ করা হয়েছে। ২০১১ এএফসি এশিয়ান কাপের ফাইনাল এই স্টেডিয়ামে অনুষ্ঠিত হয়েছিল। ২০২২ ফিফা বিশ্বকাপের ম্যাচ আয়োজন করা স্টেডিয়ামগুলোর মধ্যে এই স্টেডিয়ামটির কাজ সর্বপ্রথম শেষ হয়েছে। গ্লোবাল টেকসই মূল্যায়ন সিস্টেম (জিএসএএস)-এর কাছ থেকে ২০১৭ সালে একটি চার তারকা রেটিং পেয়েছে, যা বিশ্বে প্রথম।

ইতিহাস

এই স্টেডিয়ামটি ১৯৭৬ সালে উদ্বোধন করা হয়েছিল। ১৯৯২ সালে, স্টেডিয়ামটি ১১তম গালফ কাপের একটি স্বাগতিক স্টেডিয়াম ছিল। এখানে কাতার প্রথমবারের মতো গালফ কাপ জয়লাভ করেছে। ২০০৬ সালের এশিয়ান গেমসের [উরবে এটির সংস্কার ও সম্প্রসারণ করা হয়েছিল, উক্ত সময়ে এর ধারণক্ষমতা ২০,০০০ থেকে ৪০,০০০ আসনে বাড়ানো হয়েছিল। এই স্টেডিয়ামে একটি ছাদ পশ্চিম দিক জুড়ে ঘিরে আছে। পূর্ব দিকের একটি বিশাল খিলান রয়েছে, যা ২০০৬ এশিয়ান গেমসের উদ্বোধনী অনুষ্ঠানের সময় থেকে আতশবাজি জ্বালানোর জন্য ভিত্তি হিসেবে ব্যবহৃত হয়েছিল।

২০০৫ সালের সংস্কারের পূর্বে, স্টেডিয়ামটি অধিকাংশ ক্ষেত্রে ফুটবল ম্যাচ আয়োজনের জন্য ব্যবহৃত হতো, তবে এই মাঠটি অন্যান্য বেশ কয়েকটি খেলার জন্য তৈরি করা হয়েছিল। ১৯৯৭ সাল থেকে স্টেডিয়ামটি দোহায় ডায়মন্ড লীগ (আগে অন্য নামে পরিচিত ছিল) ট্র্যাক অ্যান্ড ফিল্ড প্রতিযোগিতার আয়োজন করেছিল। এটি কাতার জাতীয় ফুটবল দলের ঘরোয়া স্টেডিয়াম। স্টেডিয়ামটি ২০১১ সালের প্যান আরব গেমসের ৬টি ম্যাচ আয়োজন করেছিল, গ্রুপ পর্বে কাতারের জাতীয় দলের সমস্ত ম্যাচ, পাশাপাশি কোয়ার্টার-ফাইনাল, সেমি-ফাইনাল এবং আসরের ফাইনাল আয়োজন করেছিল। আরও একবার পুনর্নবীকরণের পরে, ২০১৭ সালের মে মাসে স্টেডিয়ামটি পুনরায় উদ্বোধন করা হয়েছে। স্টেডিয়ামটি একই বছরের সেপ্টেম্বর এবং অক্টোবরে ২০১৯ বিশ্ব অ্যাথলেটিক্স চ্যাম্পিয়নশিপ আয়োজন করেছিল। ২০১৯ সালের ১লা ডিসেম্বর তারিখে, স্টেডিয়ামটি দুটি ২০১৯ ফিফা ক্লাব বিশ্বকাপ ম্যাচের মাঠ হিসেবে নির্ধারিত হয়েছিল। ২০২২ সালে, কাতারে ২০২২ ফিফা বিশ্বকাপ আয়োজনের সিদ্ধান্তের পরে, স্টেডিয়ামটির ধারণক্ষমতা বাড়িয়ে ৬৮,০০০ করার পরিকল্পনা করা হয়েছিল।

তথ্যসূত্র

২০২২ ফিফা বিশ্বকাপের স্টেডিয়াম
কাতারের ফুটবল মাঠ
জাতীয় স্টেডিয়াম
২০০৬ এশিয়ান গেমসের মাঠ
২০৩০ এশিয়ান গেমসের মাঠ
আলীপুর ইউনিয়ন, রাজবাড়ী সদর

আলীপুর ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন। রাজবাড়ি সদর থেকে প্রায় তিন কিলোমিটার পূর্ব-দক্ষিণ কোনে আলীপুর ইউনিয়ন অবস্থিত।

আয়তন ও জনসংখ্যা 
গ্রামের সংখ্যা: ০৯টি
মৌজার সংখ্যা: ০৯টি
মোট জনসংখ্যা: প্রায় ২৬,৮৫৩ জন
ভোটার সংখ্যা: ১৫,৮৩৫ জন।

শিক্ষা 
শিক্ষা প্রতিষ্ঠান:
 সরকারী প্রাথমিক বিদ্যালয়: ০৪টি
 বে-সরকারী রেজি:প্রাথমিক বিদ্যালয়: ০৪টি
 উচ্চ বিদ্যালয়: ০১টি
 মাদ্রাসা: ০৭টি।

দর্শনীয় স্থান 
 মুর্শিদ জামাই পাগল মাজার শরিফ
 হযরত শাহ জঙ্গী রঃ মাজার শরিফ

জনপ্রতিনিধি 
বর্তমান চেয়ারম্যান: মোঃ শওকত হাসান।
প্রাক্তন চেয়ারম্যানগণের তালিকা:

আরও দেখুন 
 রাজবাড়ী জেলা
 রাজবাড়ী সদর উপজেলা

তথ্যসূত্র

বহিঃসংযোগ 
ওয়েবসাইট

রাজবাড়ী সদর উপজেলার ইউনিয়ন